Fähre Full-Waldshut
D Fääri Full–Waldshuèt isch è internationali Personèfääri uff èm Hochrhy un vokeert zwǜschè m Wyyler Jüppè im , Gmaind Full-Reuèthal (Schwyz) un Waldshuèt (Dütschland). 

D Fäärvobindig exischtyrt sit èm 14. Johrhundert. S ygsetzte Faargaschtschiff, wo hützdaag übber dè Hochrhy pendlè duèt, wörd durch d Stadtwärch Waldshuèt-Düèngè bedribbè. S wörrèd au Rundfaartè uff èm aagschtautè Hochrhy bim Rhychraftwärch Albrugg-Dogèrè aabotè. Diè nägschti Fäärvobindig stròmobsi isch früèner zwǜschè Koblènz-Dorf un èm Fäärhuus i dè Waldshuèter Schmittenau übber dè Hochrhy pendlèt.

Ländènè 

D Ländi am rächtè Hochrhy-Ufer lyt am Fuèß vum Waldshuèter Altstadt-Felsè, uugfäär uff Höchi vom Obbèrè Tor z Waldshuèt. Zuègänglich isch d Ländi übber dè Uferwäg zwüschè dè Waldshuèter Stadtdeil Schmittènau un Liedermatte z erreichè. Ußerdèm git s èn Wäg übber d Rhyhaaldè, wo vo dè Rhyterrassè i dè Nôchi vum Obberè Tor bis a dè Uferwäg abbè gòt.

I dè Schmittènau git s bim Waldshuèter Campingblatz, öppè gegèübber vu dè Aarè-Mündig, è witteri Ländi am rächtè Ufer.
D Ländi am linkè Hochrhy-Ufer lyt bim Wyyler Jüppè im Fullerfäld. Am Rhy lyt d Fuller Ländi öppè 1,6 km unterhalb vo dè Aarèmündig in Hochrhy. Bi dèrrè Aaremündig git s obber- un unterhalb jewyyls è Ländi am linkè Hochrhy-Ufer, wo bi Bedarf bruucht wörrèd. Ußerdèm git s no è Bedarfs-Ländènè z Leibschtadt.

Bedryb 

D Fääri vo Waldshuèt gu Full un retour vokeert im Früèling bis Hèrbscht öppè 7 Mönet bro Johr. S git aktuèll (Stand: Oktobèr 2023) 6 Faardääg bro Wuchè. 

Èn Umlauf gòt bim Waldshuèter Aaleger los bis zuè dè Fuller Ländi, nõch èm churzè Halt gòt s zrugg uff Waldshuèt. D Fääri faart jewyls schräg gèg dè Strom aa, lòt sich im Strom driibè un drüllt churz vor èm gegèübberligèndè Ufer gèg dè Strom bis zuè dè Ländi. Dè glyche S-Bogè wörd in Gegèrichtig vollzogè. Dè gsamtè Umlauf beschriibt dèmnõch d Figur von èm Achter.

Luèg au 
 Lischtè vo dè Rhyfäärè
 Lischtè vo dè Fäärvobindigè i dè Schwyz
 Gränz zwǜschè Dütschland un dè Schwyz

Weblinggs 
 Details zum Schiff uff dè Websitè Binnenschifferforum.de
 Offizièlli Websitè vum Bedryyber

Einzelnõchwyys 

Gränze